《挽张都谏文肃公》
宋代·郭磊卿

更从别驾立朝端，白简风生宪府寒。
宣室每前深夜席，木天时府秘书翰。
琴思中散人何在，鹤返辽阳影已单。
圣主怆然为辍食，九原莫作泪空漫。

作者简介：宋台州仙居人，字子奇，号兑斋。郭晞宗子。宁宗嘉定七年进士。理宗端平初拜右正言，擢右史，弹劾权俸无所避。时与杜范、徐元杰诸贤，号端平六君子。官终起居舍人。卒谥正肃，一作忠肃。有《兑斋集》。